
ДО  
ПРЕДСЕДАТЕЛЯ НА
ОБЩИНСКИ СЪВЕТ
ГР. БУРГАС


ДОКЛАДНА ЗАПИСКА
ОТ
ДИМИТЪР НИКОЛОВ 
КМЕТ НА ОБЩИНА БУРГАС

Относно: Даване на съгласие за осигуряване на финансиране от бюджета на Община Бургас за спешно закупуване на пожаротехническо въоръжение - противопожарни шлангове тип „D”   за нуждите на двете районни служби към РД“ПБЗН“- Бургас.

УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

През последните няколко години вследствие на промени в климата, все повече се увеличават броя на горските пожари засягащи както горски територии така и урбанизираните територии. От началото на 2025 година двете районни служби „Пожарна безопасност и защита на населението“ – гр. Бургас към РД“ПБЗН са реагирали на не малко пожари, което ги отрежда на едно от първите места по натовареност в страната.
От Регионална дирекция “Пожарна безопасност и защита на населението“  гр. Бургас са реагирали със специализирана пожарна техника от двете районни служби  и загасили пожари на територията на Община Бургас, както следва: 
на 15.06.25г. с. Изворище сухото дере, 05.07.25г. в територията на Летище Бургас, на 06.07.25г. на територията на Атанасовско езеро, на 06.07.25г. в кв. Долно Езерово, на 06.07.2025 г. в Оперативен център – Бургас към сектор „Пожарогасителна и спасителна дейност“ при Регионална дирекция „Пожарна безопасност и защита на населението“ – Бургас е получен сигнал за пожар с преки материални загуби в сухи треви, вили и паянтови постройки на адрес гр. Бургас, кв. Банево, в.з. Погребите, на 09.07.25г. в кв. Черно море, на 09.07.25г. в с. Изворище в.з Kаптажа, на 14.07.2025г. в Оперативен център – Бургас към сектор „Пожарогасителна и спасителна дейност“ при Регионална дирекция „Пожарна безопасност и защита на населението“ – Бургас е получен сигнал за пожар с преки материални загуби в сухи треви, вили и паянтови постройки на адрес гр. Бургас, кв. Банево, в.з Острицата 2, на  20.07.25г. в с. Братово,  на 23.07.25г. в  с. Миролюбово, на 26.07.25г. в кв. Черно море – кв. Рудник, на 26.07.25г. в землището на  с. Маринка с изгорeли територии от  3 000 дка, на 31.07.25г. – 01.08.25г. на територията  кв. Ветрен и кв. Банево, на  04.08.25г. на територията на кв. Ветрен и гр. Българово срещу подстанцията, на 06.08.25г. на територията на кв. Горно Езерово и на 16.08.2025г. в Оперативен център – Бургас към сектор „Пожарогасителна и спасителна дейност“ при Регионална дирекция „Пожарна безопасност и защита на населението“ – Бургас е получен сигнал за пожар в особено голям размер с изорели над 3000 дка площ  в землището на гр. Българово, в.з. Лозницата, като е издадена моя заповед №2604/16.08.2025г. с обявяване  частично бедствено положение за територията.
По време на реагиране на произшествията не малка част от противопожарните шлангове тип „D”, с които разполагат пожарните автомобили на районните служби „Пожарна безопасност и защита на населението“ – гр. Бургас, биват частично и/или напълно унищожени в следствие на пожарите. 
Същите се използват предимно при горски и полски пожари, като към момента РД „ПБЗН“ не разполага с необходимите количества за пожарните автомобили на дежурство в Община Бургас.
Предвид сложната пожароопасна обстановка на територията на Община Бургас през периода м. юни – м. август 2025г и настъпилите пожари с особено големи размери, с цел  подпомагане дейността на РД „ПБЗН“- Бургас за двете районни служби  е необходимо спешно закупуване и предоставяне за ползване на пожаротехническо въоръжение - противопожарните шлангове тип „D” - 100 бр. с диаметър 25 мм, дължина 20 м, с работно налягане от 15 бара на обща стойност от  7200 лв. 
Приложено писмо №24-002133/18.08.2025г. от РД“ПБЗН“ - Бургас. 
Предвид гореизложеното и на основание и чл. 21, ал.1, т. 6 и т.8 във връзка с чл. 21, ал. 2 от ЗМСМА, предлагам, Общински съвет- гр. Бургас да вземе следното

РЕШЕНИЕ:
Дава съгласие за отпускане на финансови средства в размер на 7 200 (седем хиляди и двеста) лева от бюджета на Община Бургас, дейност 282 „Отбранително-мобилизационна подготовка, поддържане на запаси и мощности“ в частта - Общински план за защита при бедствия, за закупуване на пожаротехническо въоръжение - противопожарни шлангове тип „D”  и предоставяне за ползване от двете районни служби към  РД“ПБЗН“-Бургас. 

ДИМИТЪР НИКОЛОВ

